ועדת העבודה, הרווחה והבריאות, כנסת 18, פרוטוקול מספר 71, 2009-07-08 11:00

חיים כץ: אני פותח את ישיבת ועדת העבודה, הרווחה והבריאות בנושא הצעת חוק ההתייעלות הכלכלית (תיקוני חקיקה ליישום התכנית הכלכלית לשנים 2009 ו-2010), התשס"ט-2009, פרק כ"ז – המוסד לביטוח לאומי, סעיף 146(1) עד 3, 146(5), 147(א) ו-(ב), 148(א) ו-(ב) – דין וחשבון אקטוארי.

אסתר דומיניסיני: כפי שאמרתי קודם, אנחנו מגישים כאן נוסח מוסכם על הצדדים.

אסתר דומיניסיני: הוצאנו את הסעיפים נראו לנו בלתי ראויים ולא רלוונטיים ואנחנו מבקשים לאפשר ליושב-ראש ועדת הכספים של מועצמת המוסד להוסיף סעיף נוסף שמבהיר וחשוב, והוא על דעת האוצר.

חזקיה ישראל: מאחר שהכוונה היא שהאקטואר יהיה חופשי בשיקוליו המקצועיים ואין טענה לגבי השיקולים המקצועיים, רצינו להבהיר כאן שהנוסח לדעתנו צריך להיות: "שר האוצר בהסכמת שר הרווחה והשירותים החברתיים יורו על מתכונת".

חיים כץ: אתה אומר את דעתכם.

חזקיה ישראל: כן.

חזקיה ישראל: אני אומר את דעתנו.

חיים כץ: אנחנו מאוד שמחים.

חזקיה ישראל: "יורו על המתכונת של הגשת הדין וחשבון האקטוארי המלא כמקובל במוסדות ביטחון סוציאלי בעולם עם התאמה לנסיבות העניין בישראל וכן מתכונת ההצהרות והביאורים שיש לצרף אליו".

חיים כץ: הייתי חושב שאתם גם צריכים לרוץ לכנסת ולהיות מחוקקים ולא רק עושים הסדרים והסכמים.

חזקיה ישראל: אלה לא הסכמים.

חזקיה ישראל: אנחנו מציעים.

חיים כץ: תאמרו מה אתם מציעים.

חזקיה ישראל: "שר האוצר בהסכמת השר יורו על מתכונת הגשת דין וחשבון אקטוארי מלא כמקובל במוסדות ביטחון סוציאלי בעולם עם התאמה לנסיבות העניין בישראל וכן מתכונת ההצהרות והביאורים שיש לצרף אליו".

אוהד רייפן: יש לנו תיקון.

טלי ארפי: חסרים לנו בנוסח הכללים לעריכתו.

חזקיה ישראל: דיברנו על כך שאתם צריכים להשאיר את השיקולים המקצועיים לאקטואר.

אוהד רייפן: אין לנו שום כוונה לפגוע בעצמאות של האקטואר או בכל הקשור למהות של הדוח.

אוהד רייפן: אנחנו רוצים להבהיר את המתכונת ואת אופן העריכה שלו.

אוהד רייפן: זה שיש מבוא, מה בא אחרי זה וכולי.

אוהד רייפן: ודאי שאין שום כוונה לבוא ולומר לו מה האחוז ולכן צריך להשאיר גם כללים לעריכתו.

חזקיה ישראל: מתכונת הכללים.

אוהד רייפן: אין לי בעיה שזה יהיה מתכונת הכללים לעריכתו.

אוהד רייפן: מתכונת שתחול כאן על הכל.

שמרית גיטלין-שקד: יורו בכללים על מתכונת הגשת דין וחשבון.

חיים כץ: האוצר הסכים שהאקטואריה תיעשה אחת לשלוש שנים.

אוהד רייפן: כן.

חיים כץ: לא ביקשו אחת לשנה.

חיים כץ: אני מבין שזה מיותר.

אוהד רייפן: תכף נקריא כאן איזושהי הצעה.

אוהד רייפן: זאת תהיה המתכונת.

אוהד רייפן: מתכונת וכללים לעריכתו וכן מתכונת ההצעות והבירורים שיש לצרף לכך.

אוהד רייפן: אנחנו רק מבהירים שזאת מתכונת.

אוהד רייפן: זה השינוי שעשינו כאן.

חיים כץ: עלתה כאן הצעה מעניינת.

חיים כץ: חברת הכנסת רחל אדטו רוצה לגייס רוב, אנחנו רוצים לעזור לה לגייס רוב, ויש כאן מחלוקות אבל אנחנו רוצים להגיע להסכמות ניסוחיות ביתר קלות.

אסתר דומיניסיני: ברשותך, אדוני היושב-ראש, לדעתי הבעיה תיפתר כי אנחנו לא חלוקים בעניין.

אסתר דומיניסיני: הנוסח הזה מקובל וצריך להוסיף לו רק המשך פסקה שאומרת בהתאם למבנה המקובל של דוחות אקטוארים בעולם.

אסתר דומיניסיני: זה עושה סדר.

אוהד רייפן: אז זה נותן תשובות לכולם.

אסתר דומיניסיני: צריך להוסיף סיפא כך שזה יהיה ברור.

חיים כץ: אנחנו עושים הפסקה בדיון.

חיים כץ: תביאו נוסח סגור וכתוב.

חיים כץ: הגיע הזמן שתתייחסו ברצינות לחקיקה.

חיים כץ: אנחנו מחדשים את הישיבה.

שמרית גיטלין-שקד: 146.

שמרית גיטלין-שקד: תיקון חוק הביטוח הלאומי

שמרית גיטלין-שקד: (1) בסעיף 24 -

שמרית גיטלין-שקד: (ב) אחרי סעיף קטן (ב) יבוא -

שמרית גיטלין-שקד: "(ב1) שר האוצר, בהסכמת השר, יורה לאקטואר של המוסד על אופן הגשת דין וחשבון אקטוארי מלא לפי סעיף זה, לרבות מתכונתו, תוכנו, מידת פירוטו וכללים לעריכתו, וכן מתכונת הצהרות והביאורים שיש לצרף אליו (בחוק זה – דין וחשבון אקטוארי מלא) והכל בהתאם למתכונת עריכת דוחות אקטוארים במוסדות ביטחון סוציאליים בעולם בשינויים המחויבים".

שמרית גיטלין-שקד: 147.

שמרית גיטלין-שקד: חוק הביטוח הלאומי – הוראת מעבר

שמרית גיטלין-שקד: (ב) דין וחשבון אקטוארי מלא כאמור בסעיף 24(ב) לחוק הביטוח הלאומי, כנוסחו בסעיף 146(1)(א) לחוק זה, יוגש אף אם טרם ניתנו הוראות כאמור בסעיף קטן (א) ואולם אם טרם ניתנו הוראות לפי אותו סעיף קטן, יוגש הדין וחשבון בהתאם למתכונת הנהוגה במוסד ערב תחילתו של סעיף 24 לחוק הביטוח הלאומי כנוסחו בסעיף 146(1)(א) לחוק זה.

שמרית גיטלין-שקד: (א) תחילתם של סעיפים 24(ב), 25(א) ו-31(א) לחוק הביטוח הלאומי, כנוסחם בסעיף 146(1)(א), (2) ו-(5) לחוק זה, ביום ט"ו בטבת התש"ע (1 בינואר 2010).

טלי ארפי: את סעיף 24(ב), 25(א) ו-31(א) מחקנו.

שמרית גיטלין-שקד: קודם קראנו אותם.

טלי ארפי: סעיף (ב1) נשאר.

טלי ארפי: הוספנו את סעיף (ב1).

טלי ארפי: סעיף (א) ו-(ב) נמחקו.

שמרית גיטלין-שקד: לא יהיה סעיף תחילה לחוק?

שמרית גיטלין-שקד: צריך להיות סעיף תחילה.

טלי ארפי: זאת הוראת מעבר.

טלי ארפי: זה נכנס ביום תחילתו של החוק, ה-16 ביולי 2009.

טלי ארפי: זה יהיה סעיף תחילה בחוק ההסדרים.

שמרית גיטלין-שקד: אם כן, סעיף 148(א) נמחק?

טלי ארפי: נכון.

שמרית גיטלין-שקד: סעיף 148(ב) נמחק.

טלי ארפי: נכון.

שמרית גיטלין-שקד: אני חוזרת לסעיף הקודם שקראנו, סעיף 147(ב).

חיים כץ: יש הסתייגויות?

שמרית גיטלין-שקד: כן.

אייל לב-ארי: יש הסתייגויות של סיעות האופוזיציה- קדימה, חד"ש, איחוד לאומי, מרצ, בל"ד, קבוצת רע"מ-תע"ל, לסעיף 146(1).

אייל לב-ארי: מבקשים שהסעיף יימחק.

אייל לב-ארי: סעיף 142 – יימחק.

אייל לב-ארי: סעיף 146(3) – יימחק.

אייל לב-ארי: סעיף 146(5) – יימחק.

אייל לב-ארי: סעיף 147(א) – יימחק.

אייל לב-ארי: שאר הסעיפים שירדו לא רלוונטיים.

אייל לב-ארי: יש הסתייגות גם לסעיף 147(א).

אייל לב-ארי: במקום "ט"ו בטבת התש"ע, יבוא "כ"ה בטבת התשע"א".

אייל לב-ארי: במקום "1 בינואר 2010" יבוא "1 בינואר 2011".

חיים כץ: אתם עומדים על ההסתייגויות שלכם?

רחל אדטו: כן.

רחל אדטו: הסעיף יימחק, זה עדיף.

שמרית גיטלין-שקד: חבר הכנסת גילאון, גם אתה?

אילן גילאון: כן.

חיים כץ: אנחנו מצביעים על ההסתייגויות.

חיים כץ: ההסתייגויות לא התקבלו

שמרית גיטלין-שקד: ההסתייגויות בשם כל הסיעות?

אילן גילאון: כן, בוודאי.

אילן גילאון: אנחנו לא מורידים בשם הסיעות שלנו.

שמרית גיטלין-שקד: השאלה אם אתם מנמקים גם בשם הסיעות שלא נמצאות כאן.

אילן גילאון: אנחנו מנמקים הכל.

רחל אדטו: המחיקה היא בשם כולם.

חיים כץ: אנחנו מצביעים על החוק.

חיים כץ: ה צ ב ע ה אושר אני מבקש רביזיה.

חיים כץ: תודה רבה.